
Trosolwg o’r drafodaeth
Trosolwg o’r drafodaeth yma yw roedd angen i ni fel grŵp edrych ar achos. Roedd yr achos am blentyn a oedd efallai yn cael i gam-drin. Roedd angen i ni fod mewn cynhadledd yn trafod diogelwch y plentyn. Ond hefyd cyn gwneud y gynhadledd roedd angen i ni benderfynu ar un rôl i bob unigolyn o fewn y grŵp. Ar ôl hyn roedd angen i ni wneud ymchwil ein hunain. Fy rôl i o fewn y drafodaeth oedd prifathrawes. I gyd, roedd yna 5 ohonom o fewn grŵp ac roedd gan bob un rôl proffesiynol wahanol. Roedd gan bob un y rôl i ymchwilio mewn i’w rôl nhw a phenderfynu beth allan nhw ddod i’r drafodaeth. 

Cryfderau a Gwendidau
Roedd fy mhrofiad i o ymchwilio wedi mynd yn effeithiol oherwydd roedd yna nifer o bethau gwahanol roeddwn yn gallu sôn am a oedd yn gallu cefnogi fy mhwyntiau yn y drafodaeth. Hefyd, ar ôl i ni gwrdd fel grŵp, roedd pawb wedyn yn gallu gwneud ein hymchwil unigol ar y peth byddwn yn trafod y tro nesaf byddwn yn cwrdd, ac felly roeddwn yn teimlo bod trefn ar beth roedd angen i ni ymchwilio erbyn pryd. Ond, ar y llaw arall oherwydd fy rôl i oedd prifathrawes teimlaf nid oeddwn yn gallu rhoi nifer o bwyntiau i lawr oherwydd roedd rolau eraill a oedd efallai yn gallu ychwanegu mwy o bwyntiau perthnasol, fel pwyntiau i gefnogi’r senario. 

Roedd gweithio fel tîm hefyd wedi bod yn effeithiol. Wrth edrych nôl roedd pawb wedi gwneud eu hymchwil unigol ac ar y diwedd roedd y sgript wedi’i gwblhau yn effeithiol. Wrth edrych nôl ar fy mhrofiad i os roeddwn yn teimlo bach yn ddryslyd roeddwn yn gallu gofyn i aelodau’r grŵp beth roedd angen i mi wneud nesaf ac roedden nhw i gyd yn fodlon i helpu. Hefyd, roedd pawb yn helpu ein gilydd ar bwyntiau gwahanol. Roeddwn ni i gyd wedi trafod ble a phryd roeddwn ni yn cwrdd ac roeddwn ni wedi gwneud yn siŵr ein bod yn troi lan a chwblhau darnau gwahanol o waith ar wahanol ddyddiau. Ond, weithiau, roedd rhai aelodau’r grŵp wedi gwneud trefniadau yn barod cyn i ni ddewis pryd byddwn yn cwrdd nesaf ac roedd hyn yn gallu achosi trafferth weithiau. Ond yn y diwedd roedd pawb yn gwneud eu gorau i ychwanegu eu pwyntiau nhw i mewn y tro nesaf. 

Yn ôl NSPCC [2019] dywed mae gwaith aml-asiantaethol yn allweddol i ddiogelu ac amddiffyn plant. Mae’n hanfodol bod pob ymarferwyr proffesiynol yn gweithio gyda’i gilydd i weld yn union beth yw sefyllfa’r plentyn a bod ganddynt ddull cyd-gysylltiedig o roi gymorth. Mae adolygiadau achos ym mhob un o genhedloedd y DU yn pwysleisio pwysigrwydd rhannu gwybodaeth a bod asiantaethau yn cydweithio fel eu bod nhw wedyn yn gallu gweld risgiau gall plentyn bod yn agored i ac wedyn yn cymryd camau priodol i’w cadw’n ddiogel. Mae Lost After Care [2011] yn un adroddiad sydd wedi cael i wneud. Roedd ymchwiliad Ronald Waterhouse mewn i gam-drin plant yng Ngogledd Cymru wedi arwain at gyhoeddiad Lost in Care ym mis Chwefror 2000. Roedd wedi canolbwyntio ar gam-drin oedd yn digwydd ac arweiniodd at newidiadau cadarnhaol ar gyfer plant mewn gofal gan gynnwys swydd Comisiynydd Plant Cymru yn 2001. Mae partneriaid statudol yn cael i ddiffinio yn Neddf Plant 2004 sydd yn cynnwys gwasanaethau plant yng Nghymru sef yr heddlu, byrddau iechyd lleol ac yn y blaen. Ar gyfer ein trafodaeth roedd yna weithiwr cymdeithasol a chadeirydd, ymwelydd iechyd, prifathrawes ysgol gynradd, cynorthwyydd dosbarth a rheolwraig feithrinfa. Ac i gefnogi beth mae NSPCC wedi dweud, roeddwn wedi gweithio gyda’n gilydd i feddwl am y sefyllfa ac yn rhannu gwybodaeth er mwyn sicrhau bod rhywbeth yn cael i wneud am y sefyllfa. I feddwl am weithiwr proffesiynol arall, gallwn ni hefyd wedi dod mewn a’r heddlu. Mae’r heddlu hefyd yn hynod o bwysig yn ymwneud ag unrhyw faterion o ddiogelu plentyn a hefyd unrhyw beth sydd yn ymwneud ag camdriniaeth.  

[bookmark: _GoBack]Yn y cyflwyniad roedd angen i ni ystyried achos ac wrth edrych nôl cyn ddechau gwneud unrhyw ymchwil, roeddwn ni i gyd fel tîm wedi dod at ein gilydd i drafod beth arall gallwn ni ddweud am yr achos ac fel grŵp roeddwn yn dadlau os bydd hyn yn addas ar gyfer ein trafodaeth. Fel grŵp ac yn unigol roedd pawb wedi rhoi ei farn, yn dadlau ar wahanol bethau ac roedd hyn wedi creu achos da er mwyn i ni drafod. Pan roeddwn yn trafod y senario, roedd hwn wedi codi ymwybyddiaeth o ba mor bwysig yw hi i rannu gwybodaeth oherwydd os fydd hwn yn digwydd mewn bywyd go iawn, mae angen i ni gael yr holl wybodaeth er mwyn edrych ar y sefyllfa yn llawn a gweld sut fydd yr holl weithwyr proffesiynol yn gallu gwneud bywyd plentyn yn well. Felly, gallwch weld o ystyried yr achos hyd lan at gwblhau’r sgript mae yna lawer mawr o gryfderau na gwendidau ac mae hyn wedyn yn pwysleisio bod y paratoi a’r drafodaeth wedi bod yn effeithiol.

Fy Sgiliau
Wrth edrych nôl ar ble roeddwn i ar y dechrau o gymharu â nawr rydw i wedi datblygu fy sgiliau ymhellach. Un sgil amlwg rydw i wedi datblygu yw gweithio fel tîm. Rydw i wedi adnabod pwysigrwydd o ba mor bwysig bod pawb yn cyfrannu mewn tîm, bod pawb yn gwneud ymchwil unigol ond hefyd o fewn y grŵp i gyfathrebu gyda’n gilydd os oedd ganddynt bryderon. Hefyd, sgil bellach rydw i wedi datblygu yw cyfathrebu, heb gyfathrebu ni fyddan ni yn gallu cwblhau’r dasg yn effeithiol ac yn y dyfodol byddaf yn gallu bod yn fwy hyderus eto i gyfathrebu yn fwy. Rydw i wedi dysgu fwy am y sgil o wneud penderfyniadau oherwydd yn y grŵp llawer o bethau roedd angen i ni wneud oedd gwneud gwahanol benderfyniadau, er enghraifft, yr achos, ein rôl, pryd roeddwn yn cwrdd â ble ac yn y blaen. Heb wneud gwahanol benderfyniadau ar wahanol bethau efallai ni fydd y drafodaeth wedi mynd yn effeithiol iawn. 

Fy Ngwerthoedd
Ar ôl i mi gwblhau’r drafodaeth dwi wedi sylweddoli dwi wedi datblygu llawer o fy ngwerthoedd. Un gwerth dwi wedi datblygu yw dealltwriaeth. Dwi wedi datblygu hwn oherwydd ar ôl yr holl ymchwilio ac ystyried gwahanol ddeddfwriaeth a gweithdrefnau dwi nawr yn gwybod yn well amdano rhain, ond hefyd yn ymwybodol am y camau o wneud atgyfeiriad os mae plentyn yn cael i gam-drin. Mae hwn wedi helpu mi i ddatblygu fel unigolyn proffesiynol oherwydd nawr yn y dyfodol bydd gennyf well dealltwriaeth o’r holl ddeddfwriaethau ond hefyd, o fewn fy maes dysgu, dwi’n gallu datblygu fy nealltwriaeth ymhellach. Mae cyfrifoldeb hefyd yn un bwysig dwi wedi datblygu ymhellach, o ran gwneud ymchwil fy hunain a hefyd o fewn fy rôl fel prifathrawes, o’r cyfrifoldeb bydd gennyf os mae gweithwyr arall yn gwneud atgyfeiriad ataf. 

Mae Department for Education [2015] yn honni un o egwyddorion allweddol y Ddeddf Plant 1989 yw bod yn well bod plant yn cael i ofalu gyda’u teulu. A bod y rhieni yn chwarae rôl lawn yn eu bywydau, ond bai fod rheswm i ni ymyrryd ym mywyd y teulu. Mae Lost After Care [2011] hefyd yn cefnogi hyn oherwydd dywed erthygl 9 yn CCUHP bod rhaid gwahanu plant oddi wrth eu rhieni weithiau. Ond, ni ddylen nhw gael i wahanu oni bai eu bod er eu lles eu hunain, er enghraifft, os yw’r plentyn yn cael i gam-drin. Mae Department for Education hefyd yn dweud swyddogaethau’r awdurdod lleol yw gwneud yn siŵr eu bod nhw yn darparu gwasanaethau sy’n cefnogi plant a’u teuluoedd. Adlewyrchir yr egwyddor honno sef y cysyniad o gyfrifoldeb rhiant. Cefnogir hyn yn y The United Nations Convention on the Rights of the Child [1990] yn erthygl 18 sef bod gan y ddau riant gyfrifoldebau cyffredin dros fagwraeth a datblygiad y plentyn. Mae hefyd yn dangos 54 o erthyglau eraill ar hawliau plant. Un o’r hawl mwyaf pwysig yw erthygl 3 sef bod lles y plentyn yw’r brif ystyriaeth. 

Mae adran 22 yn Neddf Plant 1989, sydd i’w gweld hefyd yn Erthygl 12 o’r Confensiwn y Cenhedloedd Unedig a’r Hawliau Plentyn yn darparu bod rhaid i’r awdurdod, cyn gwneud unrhyw benderfyniad ynghlyn a phlentyn bod rhaid meddwl am ddymuniadau a theimladau plentyn. 
Mae Llywodraeth Cynulliad Cymru [2008] yn dweud o dan adran 25 o Ddeddf Plant 2004 mae yna ddyletswydd i wneud yn ofynnol i bob awdurdod lleol yng Nghymru i sicrhau ein bod nhw yn cydweithio gydag awdurdodau lleol proffesiynol eraill. Bydd hyn yn gwella lles plant a phobl ifanc ym mhob ardal awdurdod lleol. Dywed GPnotebook [2016] mae Deddf Plant 2004 yn rhoi nod sef i wella gwasanaethau plant, hyrwyddo ymyrraeth gynnar, darparu arweinyddiaeth gryf ynghyd â gwahanol weithwyr proffesiynol mewn timau amlddisgyblaethol er mwyn sicrhau canlyniadau effeithiol i blant a phobl ifanc.
Yn ôl Powys (dyfynnwyd yn Children’s Act 2004) [dim dyddiad] mae Deddf Plant 2004 yn datgan bod buddiannau plant a phobl ifanc yn bwysig iawn o fewn ystyriaeth o les a diogelu a bod diogelu plant yn gyfrifoldeb i bawb. 

Polisïau a Gweithdrefnau
Mae The Open University [2018] yn rhoi polisïau er mwyn diogelu ac amddiffyn plant. Yr un gyntaf yw mae diogelu plant yn gyfrifoldeb i bob un. Mae rhaid gwneud yn siŵr bod ein staff a myfyrwyr yn cydnabod, ymateb, cofnodi ac adrodd am bryderon diogelu ac ein bod ni yn darparu ymateb yn gyflym. Nid ein cyfrifoldeb ni yw cyflwyno barn am bryderon diogelu, ond yn hytrach sicrhau eu bod nhw yn cael eu prosesu a’u hatgyfeirio. Ac yn olaf, lle mae’n bosib neu’n briodol, mae rhaid i ni ofyn am ganiatâd o destun pryder diogelu fel ein bod ni yn gallu rhannu hyn ag asiantaeth allanol, er enghraifft, y gweithwyr cymdeithasol. 

Mae’r Open University hefyd yn nodi gweithdrefnau gwahanol am beth i wneud os ydych yn pryderu am ddiogelwch neu les plentyn. Dywed mae angen gwrando ar beth mae’r unigolyn yn dweud wrthych yn bwyllog fel eich bod chi ddim yn gwneud nhw yn fwy pryderus. Mae angen parchu hawl yr unigolyn i breifatrwydd ond peidio addo cyfrinachedd. Mae rhaid dweud wrthyn nhw efallai bydd rhaid i chi drosglwyddo gwybodaeth os yw’r plentyn sy’n agored i niwed yn wynebu risg sylweddol o niwed. Cefnogir hyn yn erthygl 16 yn The United Nations Convention on the Rights of the Child [1990] sef mae gan bob plentyn yr hawl i breifatrwydd. Dywed the Open University hefyd mae rhaid dangos sicrwydd i’r person ei fod nhw wedi gwneud y peth iawn wrth ddweud y wybodaeth hon wrthych. Gwnewch yn siŵr eich bod chi yn gwneud unrhyw nodiadau pwysig trwy ddefnyddio’r un geiriau mae’r unigolyn yna wedi defnyddio. Ac yn olaf, os ydych yn pryderu bod plentyn neu berson ifanc sydd yn agored i niwed mewn perygl, gwnewch yn siŵr eich bod yn cymryd camau i sicrhau bod y plentyn yn ddiogel drwy gysylltu â’r gwasanaeth brys drwy ffonio 999. 


Cysylltiadau â Chymru
Mae Canllawiau Amddiffyn Plant Cymru Gyfan [2008] yn disodli’r (replace) gweithdrefnau blaenorol a gyhoeddwyd yn 2002. Maent wedi cael i ddiweddaru i’r newidiadau pwysig ers iddynt gael i gyhoeddi am y tro cyntaf. Er enghraifft, adroddiad ymchwiliad Victoria Climbié; a’r canllawiau cysylltiedig, diogelu plant: gweithio gyda’n gilydd o dan Ddeddf Plant 2004. Mae adroddiad wedi cael i wneud gan Laming ac yn The Victoria Climbié Inquiry [2003] dywed ei fod yn argymell newid sylfaenol yn y ffordd mae gwasanaethau yn cefnogi plant a theuluoedd a bod trefn ar hwn a’u bod yn cael i reoli. Hefyd, dylai’r byrddau lleol diogelu plant cael y cyfrifoldeb o sicrhau bod effaith pob menter o’r fath sy’n effeithio ar les plant a theuluoedd. 

Dywed Canllawiau Amddiffyn Plant Cymru Gyfan [2008] hefyd yn blant a phobl ifanc: gweithredu’r hawliau 2004, sefydlodd Llywodraeth Cynulliad Cymru saith nod craidd i wneud yn siŵr mae pob plentyn yn cael dechrau da mewn bywyd, cael cyfleoedd addysg a dysgu eang, mwynhau’r iechyd gorau a bod yn rhydd o bob math o gamdriniaeth, cael pob cyfle i chwarae a hamdden a’u bod nhw yn cymryd rhan mewn chwaraeon a gweithgareddau diwylliannol. Bod pobl yn gwrando ar y plant, trin gyda pharch a bod eu hil a’u hunaniaeth ddiwylliannol yn cael i adnabod. Bod plant yn cael cartref diogel a chymuned sydd yn cefnogi les corfforol ac emosiynol ac yr un olaf bod plant ddim o dan anfantais o dlodi. 

Yn ôl Comisiynydd Plant Cymru [2019] dywed Sally Holland sydd nawr yn Gomisiynydd Plant Cymru. Gwaith hi yw dweud wrth bobl pam mae hawliau plant mor bwysig, ac edrych ar sut mae penderfyniadau sydd yn cael i wneud gan gyrff cyhoeddus yng Nghymru, gan gynnwys Llywodraeth Cymru, yn effeithio ar hawliau plant.

Felly, i grynhoi, wrth edrych nôl ar fy rôl i fel prifathrawes, dwi wedi sylweddoli dwi nawr yn fwy hyderus yn fy rôl oherwydd nawr dwi wedi datblygu fy nealltwriaeth o ddeddfwriaethau a diogelu plant. Dwi nawr yn gallu defnyddio fy nealltwriaeth o hwn yn y dyfodol. Dwi hefyd wedi adnabod y pwysigrwydd o wneud atgyfeiriad os mae plentyn yn cael i gam-drin a sut byddaf yn delio gyda hwn nawr ond hefyd yn y dyfodol. 

